
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧИ ВЫРӐНТИ ХӐЙ ТЫТӐМЛӐХ ОРГАНӖСЕН СУЙЛАВӖ ҪИНЧЕН" 
САККУННЕ ТАТА ЧӐВАШ РЕСПУБЛИКИН 
"ЧӐВАШ РЕСПУБЛИКИН ПУҪЛӐХӖН СУЙЛАВӖ 
ҪИНЧЕН" САККУННЕ УЛШӐНУСЕМ
 КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи чӳк уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикинчи вырӑнти хӑй тытӑмлӑх органӗсен суйлавӗ ҫинчен" 2003 ҫулхи чӳк уйӑхӗн 25-мӗшӗнчи 41 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 57 №; 2005, 63 №; 2006, 66, 70 №-сем; 2007, 73 №; 2009, 80, 82 №-сем; 2010, 85 №; 2011, 88 №; 2012, 92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 4 №; 2017, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, ҫӗртме уйӑхӗн 3-мӗшӗ, авӑн уйӑ-хӗн 30-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, ҫу уйӑ-хӗн 5-мӗшӗ, ҫӗртме уйӑхӗн 1-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ, раштав уйӑхӗн 13-мӗшӗ; 2024, ҫӗртме уйӑхӗн 
27-мӗшӗ; 2025, ҫу уйӑхӗн 7-мӗшӗ) ҫакӑн пек улшӑнусем кӗртес:
1) 4 статьяра:
а) 1-мӗш пунктӑн пӗрремӗш тата иккӗмӗш предложенийӗсене ҫакӑн пек ҫырса хурас: "Вырӑнти хӑй тытӑмлӑх органӗсем, ҫав органсен депутачӗсем суйланакан срока тата ҫав органсен тата депутатсен полномочийӗсен срокне муниципаллӑ пӗрлӗхсен уставӗсемпе Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" 2025 ҫулхи пуш уйӑхӗн 20-мӗшӗнчи 33-ФЗ №-лӗ саккунӗпе (малалла – Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" саккунӗ), ҫак Саккунпа килӗшӳллӗн палӑртаҫҫӗ. Муниципаллӑ пӗрлӗхӗн представительлӗ органӗн депутачӗсен, муниципаллӑ пӗрлӗх пуҫлӑхӗн полномочийӗсен палӑртакан срокӗ пилӗк ҫулпа танлашать.";
ӑ) 2-мӗш пунктра "811 тата 82 статйисемпе" сӑмахсене "811 статйипе" сӑмахсемпе улӑштарас;
б) 4-мӗш пункта ҫакӑн пек ҫырса хурас:
"4. Муниципаллӑ пӗрлӗхӗн представительлӗ органӗн депутачӗсен хисепне Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" саккунӗпе килӗшӳллӗн муниципаллӑ пӗрлӗх уставӗпе палӑртаҫҫӗ.";
2) 8 статьян 2-мӗш пунктне "вунӑ ҫуллӑха" сӑмахсем хыҫҫӑн ", енчен те федераци саккунӗпе урӑххине палӑртман пулсан," сӑмахсем хушса хурас;
3) ҫакӑн пек ҫырса 161 статья хушса хурас:
"161 статья.	Суйлав комиссийӗсем ыйтусене пӑхса тухмалли йӗрке

Суйлав комиссийӗсем граждансен, вӗсен пӗрлешӗвӗсен, ытти организацисен тата вӗсен должноҫри ҫыннисен ыйтӑвӗсене, ҫав шутра жалобисене, Федераци саккунӗн 281 статйипе килӗшӳллӗн пӑхса тухаҫҫӗ.";
4) 19 статьян 31-мӗш пунктӗнче, 20 статьян 4-мӗш пунктӗнче "Феде-рацин "Раҫҫей Федерацийӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" саккунӗн 73 статйин 21-мӗш пайне" сӑмахсене "Федерацин "Халӑх влаҫӗн пӗрлехи тытӑмӗнче вырӑнти хӑй тытӑмлӑха йӗркелемелли пӗтӗмӗшле принципсем ҫинчен" саккунӗн 17 статйин 3-мӗш пайӗн 2-мӗш пунктне" сӑмахсемпе улӑштарас;
5) 22 статьяра:
а) 1-мӗш пунктӑн пӗрремӗш абзацӗнче "суйланакан должноҫри ҫыннӑн" сӑмахсене "муниципаллӑ пӗрлӗх пуҫлӑхӗн" сӑмахсемпе улӑштарас;
ӑ) 4-мӗш пунктра "тата ҫак Саккунӑн 20 статйин 3-мӗш пунктӗнче кӑтартнӑ кандидатсен заявленийӗсен копийӗсемпе" сӑмахсене ", ҫак Саккунӑн 20 статйин 3-мӗш пунктӗнче кӑтартнӑ кандидатсен заявленийӗсен копийӗсемпе тата кандидатсем политика партийӗпе, ытти общество пӗрлешӗвӗпе ҫыхӑнни ҫинчен калакан сведенисене ҫирӗплетекен документсен копийӗсемпе (кӑтартнӑ документсене тӑратнӑ чухне)" сӑмахсемпе улӑштарас;
6) 23 статьян 11-мӗш пунктӗнче, 24 статьян 14-мӗш пункчӗн "ж" ҫум пунктӗнче "суйланакан должноҫри ҫыннӑн" сӑмахсене "муниципаллӑ пӗрлӗх пуҫлӑхӗн" сӑмахсемпе улӑштарас;
7) 36 статьяра:
а) 1-мӗш пунктра "суйлава йӗркелекенсене тата суйлавҫӑсене вӗрентме" сӑмахсене "автоматланӑ хатӗрсене ӗҫлеттерме тата аталантарма, суйлавҫӑсен право культурине ӳстерме, суйлава йӗркелекенсене тата суйлав ӗҫне хутшӑнакан ытти ҫынсене вӗрентме" сӑмахсемпе улӑштарас;
ӑ) 2-мӗш пунктра "суйлав ирттерме палӑртасси ҫинчен" сӑмахсене "суйлав ирттересси ҫинчен" сӑмахсемпе улӑштарас;
8) 37 статьян 5-мӗш пунктне ҫакӑн пек ҫырса хурас:
"5. Счетсем уҫмалли тата тытса пымалли, вырӑнти хӑй тытӑмлӑх органӗсен суйлавне хатӗрленсе ирттерессине йӗркелекен суйлав комиссине вырӑнти хӑй тытӑмлӑх органӗсен суйлавне хатӗрлесе ирттерме, автоматланӑ хатӗрсене ӗҫлеттерме тата аталантарма, суйлавҫӑсен право культурине ӳстерме, суйлава йӗркелекенсене тата суйлав ӗҫне хутшӑнакан ытти ҫынсене вӗрентме, суйлав комиссийӗсен ӗҫ-хӗлне тивӗҫтерме Чӑваш Республикин республика бюджетӗнчен, вырӑнти бюджетран уйӑрса паракан укҫа-тенкӗне шута илмелли, отчет тумалли тата куҫарса памалли йӗркене Чӑваш Республикин Суйлав комиссийӗ Раҫҫей Федерацийӗн Тӗп банкӗн Чӑваш Республикинчи территорири учрежденийӗпе килӗштерсе палӑртать. Укҫа-тенкӗне 
комиссисем валли (округри суйлав комиссийӗсемпе территорири комиссисемсӗр пуҫне) Раҫҫей Федерацийӗн Тӗп банкӗн расчетпа касса ӗҫ-хӗлне тивӗҫтерекен учрежденийӗсенче уҫакан счетсем ҫине, ҫавнашкал учрежденисем комисси полномочийӗсем пырса тивекен территорире пулман чухне вара – "Раҫҫей Перекет Банкӗ" акционерсен уҫӑ обществин филиалӗсенче уҫакан счетсем ҫине куҫарса параҫҫӗ. Округри суйлав комиссийӗсене (округри суйлав комиссийӗн полномочийӗсене Чӑваш Республикин Суйлав комиссине шанса панӑ тӗслӗхсӗр пуҫне) тата территорири комиссисене уйӑракан укҫа-тенкӗне кӑтартнӑ комиссисем валли "Раҫҫей Перекет банкӗ" акционерсен уҫӑ обществин филиалӗсенче уҫакан счетсем ҫине куҫарса параҫҫӗ, "Раҫҫей Перекет банкӗ" акционерсен уҫӑ обществи унпа тӑвакан банк счечӗн договорӗнче кӑтартнӑ комиссисем "Раҫҫей Перекет банкӗ" акционерсен уҫӑ обществи Чӑваш Республикин Суйлав комиссийӗн счечӗпе усӑ курса пурнӑҫлакан операцисем ҫинчен калакан сведенисене ҫавнашкал укҫа-тенкӗпе мӗнлерех усӑ курнине тӗрӗслесе тӑрас тӗллевпе тӑратнипе килӗшмелли ҫинчен услови пӑхса хӑвараҫҫӗ.";
9) 43 статьяра:
а) 41-мӗш пунктра "кандидатсен списокӗсемшӗн сасӑлав ирттернӗ чухне суйлав бюллетенӗнче" сӑмахсем хыҫҫӑн "пӗрешкел шрифтпа" сӑмахсем хушса хурас;
ӑ) 5-мӗш пунктра:
пӗрремӗш абзацра "вырӑнти хӑй тытӑмлӑхӑн суйланакан должноҫри ҫыннин" сӑмахсене "муниципаллӑ пӗрлӗх пуҫлӑхӗн" сӑмахсемпе улӑштарас;
вуннӑмӗш абзаца ҫакӑн пек ҫырса хурас:
"Ҫак Саккунӑн 20 статйин 3-мӗш пункчӗпе килӗшӳллӗн тӑратнӑ регистрациленӗ кандидат суйланма килӗшни ҫинчен ҫырнӑ заявленире хӑй мӗнле политика партийӗнче, ытти общество пӗрлешӗвӗнче тӑнине кӑтартнӑ пулсан, бюллетеньре Федераци саккунӗн 35 статйин 10-мӗш пункчӗпе килӗшӳллӗн тивӗҫлӗ политика партийӗн, ытти общество пӗрлешӗвӗн ятне тата регистрациленӗ кандидатӑн ҫав политика партийӗнчи, ытти общество пӗрлешӗвӗнчи статусне кӑтартаҫҫӗ.";
10) 46 статьян 1-мӗш пунктӗнче "вырӑнти хӑй тытӑмлӑхӑн суйланакан должноҫри ҫыннин" сӑмахсене "муниципаллӑ пӗрлӗх пуҫлӑхӗн" сӑмахсемпе улӑштарас;
11) 48 статьяра:
а) ятӗнче "вырӑнти хӑй тытӑмлӑхӑн суйланакан должноҫри ҫыннин" сӑмахсене "муниципаллӑ пӗрлӗх пуҫлӑхӗн" сӑмахсемпе улӑштарас;
ӑ) 3-мӗш пунктра:
пӗрремӗш абзацра "тата вырӑнти хӑй тытӑмлӑхӑн ытти должноҫри суйланӑ ҫыннисен" сӑмахсене кӑларса пӑрахас;
иккӗмӗш абзацра "е ытти должноҫри суйланӑ ҫыннисен" сӑмахсене кӑларса пӑрахас;
б) 6-мӗш, 61-мӗш пунктсенче, 7-мӗш пунктӑн пӗрремӗш абзацӗнче тивӗҫлӗ падежри "суйланӑ должноҫри ҫын" сӑмахсене тивӗҫлӗ падежри "муниципаллӑ пӗрлӗх пуҫлӑхӗ" сӑмахсемпе улӑштарас;
12) 49 статьяра:
а) 1-мӗш пунктра:
пӗрремӗш абзацра "суйлавлӑ должноҫри ҫыннӑн должноҫне суйланнӑ кандидат – суйлавлӑ должноҫри ҫыннӑн должноҫӗпе килӗшсе тӑман полномочисене" сӑмахсене "муниципаллӑ пӗрлӗх пуҫлӑхӗн должноҫне суйланнӑ кандидат – муниципаллӑ пӗрлӗх пуҫлӑхӗн должноҫӗпе килӗшсе тӑман полномочисене" сӑмахсемпе улӑштарас;
иккӗмӗш абзацра "суйлавлӑ должноҫри ҫынна суйламан пулсан" сӑмахсене "муниципаллӑ пӗрлӗх пуҫлӑхне суйламан пулсан" сӑмахсемпе улӑштарас;
ӑ) 4-мӗш пунктра "тата (е) хушма" сӑмахсене кӑларса пӑрахас;
б) ҫакӑн пек ҫырса 41-мӗш пункт хушса хурас:
"41. Муниципаллӑ пӗрлӗхӗн представительлӗ органӗн депутачӗсен хушма суйлавне муниципаллӑ пӗрлӗхӗн асӑннӑ представительлӗ органӗн депутачӗсен тӗп суйлавне ирттерекен ҫул умӗнхи ҫулта, ҫавӑн пекех асӑннӑ суйлав иртекен ҫулта ҫак статьян 5-мӗш пункчӗпе пӑхса хӑварнӑ тӗслӗхсӗр пуҫне ирттерме палӑртмаҫҫӗ тата ирттермеҫҫӗ.";
в) 5-мӗш пункта ҫакӑн пек ҫырса хурас:
"5. Депутатсен полномочийӗсене вӑхӑтсӑр пӗтерсе хунӑ чухне муниципаллӑ пӗрлӗхӗн представительлӗ органӗ тивӗҫлӗ правӑллӑ йышсӑр тӑрса юлнӑ пулсан, муниципаллӑ пӗрлӗхӗн асӑннӑ представительлӗ органӗн депутачӗсен тӗп суйлавне ирттерекен ҫул умӗнхи ҫулта, полномочисене ҫавӑн пек пӗтерсе хунӑ кунран пуҫласа тӑватӑ уйӑхран кая юлмасӑр, хушма суйлава тепӗр хут ирттереҫҫӗ, асӑннӑ органӑн депутачӗсен тӗп суйлавне ирттерекен ҫулта вара тӗп суйлав ирттерме палӑртса хураҫҫӗ, ӑна Федераци саккунӗн 10 статйин 4-мӗш пункчӗпе, ҫак Саккунӑн 5 статйин 11-мӗш пункчӗпе палӑртнӑ сроксенче ирттереҫҫӗ.".

2 статья
Чӑваш Республикин "Чӑваш Республикин Пуҫлӑхӗн суйлавӗ ҫинчен" 2012 ҫулхи ҫӗртме уйӑхӗн 5-мӗшӗнчи 38 №-лӗ саккунне (Чӑваш Республикин Патшалӑх Канашӗн ведомоҫӗсем, 2012, 95 №; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3, 10 №-сем; 2014, 9 №; 2015, 2, 5 №-сем; 2016, 4 №; 2017, 3 №; "Республика" хаҫат, 2018, ака уйӑхӗн 4-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ; 2020, пуш уйӑхӗн 4-мӗшӗ, ҫӗртме уйӑхӗн 3-мӗшӗ; 2021, нарӑс уйӑхӗн 25-мӗшӗ, юпа уйӑхӗн 27-мӗшӗ; 2022, ҫу уйӑхӗн 5-мӗшӗ, ҫӗртме уйӑхӗн 1-мӗшӗ, раштав уйӑхӗн 28-мӗшӗ; 2023, ака уйӑхӗн 5-мӗшӗ, ҫу уйӑхӗн 31-мӗшӗ, раштав уйӑхӗн 13-мӗшӗ; 2024, раштав уйӑхӗн 11-мӗшӗ) ҫакӑн пек улшӑнусем кӗртес:
1) 19 статьян 2-мӗш пайӗн 18-мӗш пунктӗнче "суйлава йӗркелекенсене тата суйлавҫӑсене вӗрентме" сӑмахсене "суйлавҫӑсен право культурине ӳстерес, суйлава йӗркелекенсене тата суйлав ӗҫне хутшӑнакан ытти ҫынсене вӗрентме" сӑмахсемпе улӑштарас;
2) 20 статьяра:
а) 3-мӗш пая ҫакӑн пек ҫырса абзац хушса хурас:
"Чӑваш Республикин администраци-территори тытӑмне улӑштарни-не пула администраци-территори пӗрлӗхне пӗтерсе хума е тата тивӗҫлӗ муниципаллӑ пӗрлӗхе ҫӗнӗлле йӗркелеме тивнӗ чухне Раҫҫей Федерацийӗн Тӗп суйлав комиссийӗпе килӗшсе татӑлса тунӑ Чӑваш Республикин Суйлав комиссийӗн йышӑнӑвӗпе территорири суйлав комиссийӗн полномочийӗсене Федераци саккунӗпе килӗшӳллӗн срокчен пӗтерсе хума пултараҫҫӗ.";
ӑ) 10-мӗш пайӑн "б" ҫум пунктӗнче "суйлавҫӑсене право пӗлӗвӗсем парассипе, суйлав комиссийӗсен членӗсене тата суйлава йӗркелекен ытти ҫынсене професси енӗпе хатӗрлессипе" сӑмахсене "суйлавҫӑсен право культурине ӳстерессипе, суйлава йӗркелекенсене тата суйлав ӗҫне хутшӑ-накан ытти ҫынсене вӗрентессипе" сӑмахсемпе улӑштарас;
3) ҫакӑн пек ҫырса 221 статья хушса хурас;
"221 статья.	Суйлав комиссийӗсем ыйтусене пӑхса тухмалли йӗрке
Граждансен, вӗсен пӗрлешӗвӗсен, ытти организацисен тата вӗсен должноҫри ҫыннисен ыйтӑвӗсене, ҫав шутра жалобисене, суйлав комиссийӗсем Федераци саккунӗн 281 статйипе килӗшӳллӗн пӑхса тухаҫҫӗ.";
4) 44 статьян 1-мӗш пайӗнче:
а) пӗрремӗш абзацра "тата суйлава йӗркелекенсене тата суйлавҫӑсене вӗрентсе хатӗрлес" сӑмахсене ", суйлавҫӑсен право культурине ӳстерессипе, суйлава йӗркелекенсене тата суйлав ӗҫне хутшӑнакан ытти ҫынсене вӗрентес" сӑмахсемпе улӑштарас;
ӑ) тӑххӑрмӗш абзацра "суйлавҫӑсен право культурине ӳстерме тата суйлава йӗркелекенсене вӗрентме" сӑмахсене "суйлавҫӑсен право культурине ӳстерме, суйлава йӗркелекенсене тата суйлав ӗҫне хутшӑнакан ытти ҫынсене вӗрентме" сӑмахсемпе улӑштарас;
5) 45 статьян 4-мӗш пайӗнче "суйлава йӗркелекенсене, суйлавҫӑсене вӗрентсе хатӗрлеме тата" сӑмахсене "суйлавҫӑсен право культурине ӳстерме, суйлава йӗркелекенсене тата суйлав ӗҫне хутшӑнакан ытти ҫынсене вӗрентме" сӑмахсемпе улӑштарас, "Раҫҫей Федерацийӗн Тӗп банкӗн учрежденийӗсенче суйлав комиссийӗсем валли уҫакан" сӑмахсене "Раҫҫей Федерацийӗн Тӗп банкӗн расчетпа касса ӗҫ-хӗлне тивӗҫтерекен учрежденийӗсенче суйлав комиссийӗсем (территорири комиссисемсӗр пуҫне) валли уҫакан" сӑмахсемпе улӑштарас, ҫакӑн пек ҫырса предложени хушса хурас: "Федераци саккунӗпе килӗшӳллӗн территорири суйлав комиссийӗсем валли укҫа-тенкӗне "Раҫҫей Перекет банкӗ" акционерсен уҫӑ обществин филиалӗсенче уҫакан счетсем ҫине куҫарса параҫҫӗ, "Раҫҫей Перекет банкӗ" 
акционерсен уҫӑ обществи унпа тӑвакан банк счечӗн договорӗнче асӑннӑ комиссисем "Раҫҫей Перекет банкӗ" акционерсен уҫӑ обществи Чӑваш Республикин Суйлав комиссийӗн счечӗпе усӑ курса пурнӑҫлакан операцисем ҫинчен калакан сведенисене ҫавнашкал укҫа-тенкӗпе мӗнлерех усӑ курнине тӗрӗслесе тӑрас тӗллевпе тӑратнипе килӗшмелли услови пӑхса хӑвараҫҫӗ.";
6) 46 статьяра:
а) 1-мӗш пайӑн пӗрремӗш абзацӗнче "хӑйсене кандидата тӑратни ҫинчен ҫырса пӗлтернӗ хыҫҫӑн хӑйсене регистрацилеме документсем тӑратичченхи тапхӑрта" сӑмахсене "хӑйсене (хӑйне хӑй) кандидата тӑратни ҫинчен ҫырса пӗлтернӗ хыҫҫӑн хӑйсене регистрацилеме документсем тӑратичченхи тапхӑрта" сӑмахсемпе улӑштарас;
ӑ) 5-мӗш пая ҫакӑн пек ҫырса предложени хушса хурас: "Ятарлӑ суйлав счетне ӑна уҫакан хӑй унта пымасӑрах (дистанци мелӗпе) уҫма пултарать.";
б) 6-мӗш пая ҫакӑн пек ҫырса ҫӗнӗ иккӗмӗш предложени хушса хурас: "Кӑтартнӑ йӗркепе суйлавсем ирттернӗ чухне ятарлӑ суйлав счечӗсене вӗсене уҫакансем хӑйсем унта пымасӑрах (дистанци мелӗпе) уҫмалли, тытса пымалли тата хупмалли уйрӑмлӑхсене палӑртаҫҫӗ.".

3 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикин Пуҫлӑхӗн суйлавӗ ҫинчен" 2012 ҫулхи ҫӗртме уйӑхӗн 5-мӗшӗнчи 38 №-лӗ саккунӗн (ҫак Саккунпа улшӑнусем кӗртнӗ) 46 статйин 5-мӗш тата 6-мӗш пайӗсен положенийӗсемпе 2026 ҫулхи кӑрлач уйӑхӗн 1-мӗшӗ хыҫҫӑн палӑртнӑ суйлавсене ирттернине пула пуҫланнӑ право хутшӑнӑвӗсем тӗлӗшпе усӑ кураҫҫӗ.

